hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ինքնասպանություն, թ՞ե հատուկ օպերացիա ապրիլյան պատերազմի հերոսի դեմ. Վլադիմիր Գասպարյանի ստվերը | Forrights.am
Ստացվում ՝ կապիտանը, որը ապրիլյան պատերազմի հերոս էր, պարապած, պինդ տղա, մինչև Մեղրիի զորամասը մայրաքաղաքի Քանաքեռի զորամասի հատուկ նշանակության զորքերում ծառայած, հանկարծ, առանց որևէ պատճառի որոշել է հաշիվները մաքրել կյանքի հետ: Ընդ որում՝ միանգամայն խաղաղ հանգամանքներում:
Ըստ գործի նյութերի, այդ օրը նա հանդիպել է ընկերուհուն, հետո ընկերոջ հետ հանրակացարանում հաց է կերել, գնացել է զորամաս, վերցրել է զենքը ու իր աշխատասենյակում ինքնասպան է եղել, նախապես թողնելով գրությունը, որում խնդրել է ոչ մեկի չմեղադրել իր մահի համար: Ահա այս գրությունը, որը Անդրանիկի հարազատները կեղծ են համարում և իրենց որդու ձեռագրին չհամապատասխանող, սենսացիոն բացահայտման առարկա դարձավ օրերս:
Տուժոողի իրավահաջորդի ներկայացուցիչ Հայարփի Սարգսյանը և քրեագետ Ռուբեն Մարտիրոսյանը կրկնակի փորձաքննությամբ ապացուցել են, որ գրությունից բացի կա դրա սևագիրը: Կապիտանի ձեռագրի առանձին մասնիկներ ու չարաբաստիկ գրության առանձին բառեր ինչ-որ մեկը փորձել է այդ սևագրում վերարտադրել: Եզրակացությունը տրամաբանական է. որ մինչև կապիտանի ձեռագիրը կեղծելը, գրության իրական հեղինակը այն յուրացնելու համար վարժություններ է կատարել ստվարաթղթի վրա: Շարունակությունն ավելի սենսացիոն է:
«Դատախազությունը տեղեկացրել է, որ փորձագետը միջնորդություն է ներկայացրել, որ ինքն այդ թղթի վրա գրառումներ անի, քննիչն էլ բավարարել է միջնորդությունը», — ասում է Հայարփի Սարգսյանը: Փաստորեն, գրառումները իրեղեն ապացույց հանդիսացող թղթի վրա արել է փորձագետը, իսկ քննիչը նրան թույլ է տվել, որ ապացույցներ կեղծի:
Փաստաբանն ահազանգում է՝ Անդրանիկին սպանել են
Փաստաբանը պահանջում է այս գրությունների նոր փորձաքննություն, այս անգամ Վրաստանի անկախ փորձաքննական կենտրոնում: «Հիմքը՝ քր.դատավարության օրենքի պահանջի խախտումն է, որի համաձայն եթե փորձագետը սխեմա, կամ լուսանկար ունի փորձաքննության վերաբերյալ, պետք է կցի միջնորդությանը, ինչը այս դեպքում չի արվել», — ասում է Հայարփի Սարգսյանը: Նա մայիսի 13-ին նոր բողոք է ուղարկել գլխավոր դատախազին, որում նշել է սպանության վարկածը հիմնավորող փաստեր.
Անդրանիկ Մկրտչյանի դեմքին կան բութ առարկայի հարվածների հետքեր, կետային վնասվածքներ, կապիտանը սնվել էր դեպքից կարճ ժամանակ առաջ, մինչդեռ դատաբժշկական եզրակացության համաձայն՝ նրա ստամոքսը դատարկ է եղել, ինչը կարող էր հարվածի արդյունքում փսխելու հետևանք լինել, Վլադիմիր Գասպարյանը ցանկացել է վրեժխնդկիր լինել իրենցից, գնդակը, որով իբր ինքնասպանություն է գործել Անդրանիկ Մկրտչյանը, չի ուղարկվել դատակենսաբանական փորձաքննության՝ պարզելու համար, թե արդյո՞ք դրա վրա Անդրանիկ Մկրտչյանի ուղեղանյութի հետքեր կան, նրա հագուստները եղել են թաց, նրա ձեռքը՝ մինչև արմնկահոդը, եղել է ցեխոտված և մրոտ, կան տեղեկություններ, որ դեպքի օրը զորքը մեկ ժամ ուշացումով է գնացել ճա շարան, շարված է եղել շարահրապարակում, իսկ այնուհետև, ի զարմանս զինվորների՝ ճաշարան են գնացել թմբուկների ձայների ներքո, չի հայտնաբերվել այն գրիչը, որով գրվել է ինքնասպանության մասին վկայող գրությունը, զենքի վրա չկան Անդրանիկի հետքերը և այլն:
Մահից երեք ամիս առաջ կապիտանը վիճաբանություն է ունեցել ոստիկանների հետ
Եթե կապիտանին սպանել են, ապա ո՞ւմ նա կարող էր խանգարել, ո՞վ արող էր «ընկած լինել» նրա հետևից: Անդրանիկ Մկրտչյանի հարազատները կապ են տեսնում նրա մահվան և մահից մոտ երեք ամիս առաջ տեղի ունեցած միջադեպի միջև:
2017 թ մայիսի 7-ին Անդրանիկն ու նրա զինվորական ընկերները, որոնք միասին ծառայում էին Քանաքեռի զորամասի հատուկ նշանակության վաշտում, իսկ ապրիլին միասին էլ կռվել էին Թալիշում, գնացել են նշելու ապրիլյան պատերազմի հիշատակը: «Վերադարձի ճանապարհին վարորդը արագ է քշել, ոստիկանները նրանց կանգնեցրել են, — պատմում է Անդրանիկի մայրը՝ Նարինե Մկրտչյանը, — իջել են, ասել են, որ հատուկ ջոկատայիններ են, առիթ էին նշում ու հիմա գնում են չաստ, որ եթե չեն հավատում, թող քշեն իրենց հետևից: Ոստիկանը հայհոյել է, թե՝ զզվացրեցիք դուք ձեր բանակով, ու սկսվել է քաշքշուկը»:
Միջադեպից հետո տղաներին տարել են ռազմական ոստիկանություն,նվաստացնելու համար քաչալացրել են, որպես հանցագործների, և 72 ժամը լրանալուց հետո անգամ ապօրինաբար շարունակել են պահել այնտեղ: Մի քանի օր այս միջադեպի շուրջ քննարկում է եղել վերևներում:
«Էդ գործը հասել է նախագահ Սերժ Սարգսյանին: Վերջապես, այն ժամանակվա պաշտպանության նախարար Վիգեն Սարգսյանի միջամտելուց հետո հաշվի առան տղաների մարտական ուղին, որակները, ու նրանց բաց թողեցին: Տղաս պատմում էր, որ Վովա Գասպարյանը ուզում էր, որ դատեն իրենց: Բայց Վիգեն Սարգսյանը ազատեց նրանց: Նա սեղմել էր Անդրանիկի ձեռքը, որը վաշտի հրամանատարն էր, եւ ասել էր՝ մի անգամ սխալվելու իրավունք ունեք, բայց որպես տույժ Ձեզ ուղարկում ենք սահմանային գոտի: Բայց Վովա Գասպարյանը կուլ չէր տվել, ասել էրէ իրենք չեն մարսի», — հիշում է մահացածի մայրը:
«Տղաս չէր ուզում գնար Մեղրի»
Նարինե Մկրտչյանը պահանջել է որդու մահով զբաղվող քննիչներից, որ ոստիկանների հետ միջադեպի դրվագով քննություն կատարվի, բայց վերջինս պատասխանել է՝ վկա չկա, որ Վովա Գասպարյանը նման արտահայտություն է արել: «Ես գիտեմ, որ իմ երեխին սպանեցին: Ինքն այն մարդը չէր, որ իր հետեւից ինքնասպանի գիծ թողներ», — ասում է մայրը:
Եւ այսպես, ՀՀ ԶՈՒ գլխավոր շտաբի պետի հունիսի 9-ի հրամանով Անդրանիկ Մկրտչյանը Քանաքեռի զորամասից տեղափոխվում է Մեղրի, նշանակվելով հետախուզական վաշտի հրամանատար: Նա բնակվում էր Ագարակի սպայական հանրակացարանում: Ընդամենը երկու ամիս ապրեց այստեղ: Մահից կես ժամ առաջ սմս-հաղորդագրություն էր գրել ընկերուհուն, որ կես ժամից նորից կգրի ու չի գրել:
Մայրը ասում է, որ որդին տհաճությամբ էր մեկնում Մեղրի ու անհամբեր սպասում էր, թե «աքսորի» մեկ տարին երբ է լրանալու, որ վերադառնա իր զորամաս:
Նախորդ նյութըՌոբերտ Քոչարյանն ազատ արձակվեց. նրա խափանման միջոցը փոխվեց
Հաջորդ նյութըՎաղը ժամը 08.30-ից արգելափակում ենք հանրապետության բոլոր դատարանների ելքերն ու մուտքերը. Նիկոլ Փաշինյան
Ադրբեջանը ամեն ինչ անում է, որ Հայաստանին զենք չմատակարարվի
Հայաստանը Հնդկաստանից 245 մլն դոլարի զենք է գնում․ հնդկական մամուլ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.